EkBass/fiwiki-20250220-pages-articles huggingface dataset:
Pyrroli

Pyrroli on viisiatominen heterosyklinen aromaattinen amiini, jonka molekyylikaava on C4H5N. Pyrrolimolekyylin typpi on sp2-hybridisoitunut ja sen vapaa elektronipari on p-orbitaalilla, jolloin sen rengas sisältää kuusi p-elektronia aivan kuten bentseeni. Koska pyrrolin typpiatomin (N) vapaa elektronipari on osa aromaattista rengasta, sen protonoituminen on hyvin epätodennäköistä. Pyrroli on erittäin heikko emäs. Kasvien lehtivihreä ja punaisten verisolujen punainen väri ovat peräisin pyrrolirakenteisista porfyriiniyhdisteistä. Esimerkiksi hemoglobiinin hemi. ==Valmistus ja käyttö== Pyrrolia valmistetaan synteettisesti furaanin ja ammoniakin välisellä reaktiolla. Katalyyttinä käytetään piidioksidia tai alumiinioksidia. Muita vaihtoehtoja ovat ammoniummukaatin eli limahapon ammoniumsuolan kuumennus, meripihkaimidin pelkistys sinkillä ja butyynidiolin reaktio ammoniakin kanssa alumiinioksidin tai toriumdioksidin katalysoimana. Pyrrolia käytetään muun muassa sähköjohtavien polypyrrolipolymeerien valmistukseen.Albrecht Ludwig Harreus: Pyrrole, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.4.2013 ==Lähteet== == Aiheesta muualla == *PubChem: 1H-Pyrrole *ChemBlink: Pyrrole *
Kallaveden reitti

250px|thumb|M/S Koski saapumassa Kuopion satamaan Kallavedellä kesäkuussa 2005. Kallaveden reitti on Vuoksen vesistön vesireitistö Pohjois-Savossa, Etelä-Savossa ja Pohjois-Karjalassa. Sen pääjärvi on Kallavesi, johon vetensä suoraan laskee kaksi vesireittiä Iisalmen reitti ja Nilsiän reitti. Kolmas vesireitti, Juojärven reitti, laskee puolestaan samassa pinnan tasossa olevaan Varisveteen Iso-Kallan itäisimmässä osassa. Kallaveden reitin vedet purkautuvat etelään Saimaan pinnan tasolle Leppävirran reittiä ja Heinäveden reittiä myöten Soisalon saaren länsi- ja itäpuolelta. Reittiä käytetään vilkkaasti monenlaiseen vesiliikenteeseen. Saimaalta Kuopioon ja Siilinjärvelle kulkee Leppävirran reittiä pitkin 4,35 metrin syväväylä, jota käytetään kaupallisessa rahtiliikenteessä kaivosteollisuuden ja puunjalostusteollisuuden raaka-aineiden ja myös valmiiden tuotteiden kuljetukseen. Vuonna 2006 alkoi myös vuosien tauon jälkeen säännöllinen matkustajaliikenne tätä Soisalon läntistä reittiä pitkin Kuopion, Savonlinnan ja Lappeenrannan välillä. Soisalon saaren itäpuolista reittiä, Heinäveden reittiä, käytetään lähinnä matkailullisessa tarkoituksessa pienveneliikenteessä ja Saimaan perinteisten matkustajalaivojen väylänä. Pohjoisen suunnan reitit (Iisalmi, Nilsiä ja Juojärvi) ovat myös pääosin matkailun ja vapaa-ajan liikenteen käytössä, joskin puunuittoa tapahtuu jossakin määrin Iisalmen ja Nilsiän reittien eteläisimmissä osissa. ==Voimalaitokset== Kallaveden reitillä sijaitsee kymmenen sähkövesivoimalaitosta, jotka omistavat Pohjois-Karjalan Sähkö Oy, Stora-Enso Oyj ja Savon Voima Oyj. Sähkövesivoimala MW GWh/a m m³/s joki kunta vuosi perustaja/omistaja Palokkihttp://www.pks.fi/Sivu/Palokin_voimalaitos 7,4 29,5 20,7 40 Vuoksi Heinävesi Pohjois-Karjalan Sähkö Viannankoskihttp://www.vesirakentaja.fi/html/voimalaitokset/vianta.html 0,15 1,3 2,5 5,0 Vuoksi Maaninka Savon Voima Huruskoskihttp://www.vesirakentaja.fi/voimalaitokset/laitosluettelo.html 4,4 28 4,7 Vuoksi Varkaus Stora-Enso Salahmihttp://www.vesirakentaja.fi/html/voimalaitokset/salahmi.html 0,8 3,0 12 8 Vuoksi Vieremä Savon Voima ==Nilsiän reitti== Nilsiän reitti on Kallaveden reitin latvavesistöreitti. Sähkövesivoimala MW GWh/a m m³/s joki kunta vuosi perustaja/omistaja Kiltua 5,6 7,5 18,8 35,0 Vuoksi/Laakajärvi=>Kiltuanjärvi Sonkajärvi Savon Voima Sälevä 3,0 6,5 7,0 50,0 Vuoksi/Sälevä=>Korpinen Varpaisjärvi Savon Voima Atro 6,5 17,5 14,5 50,0 Vuoksi/Syväri Nilsiä Savon Voima Juankoski 5,5 20,0 6,5 100,0 Vuoksi/Vuotjärvi=>Juankoski Juankoski Savon Voima Karjalankoski 4,5 20,0 6,5 80,0 Vuoksi/Juankoski=>Ahonvesi Juankoski Savon Voima == Lähteet == * Pohjois- Savon ympäristökeskus: Kallaveden ja Unnukan säännöstelyn kehittämistarpeet ja -mahdollisuudet ===Viitteet=== Luokka:Kuopion nähtävyydet * Luokka:Suomen luonnonnähtävyydet
Pyridiini

Pyridiini (C5H5N) on aromaattinen heterosyklinen amiini, jossa typpi ja viisi hiiliatomia ovat muodostaneet aromaattisen bentseeniä muistuttavan rakenteen. Pyridiini on korkean viskositeetin omaava nestemäinen aine, jolla on tunnusomaisesti voimakas epämiellyttävä tuoksu. Pyridiinirengas on yleinen monissa luonnonyhdisteissä; se esiintyy esimerkiksi nikotiinimolekyylissä, joka on tupakkakasveissa esiintyvä alkaloidi. Pyridiinistä käytetään myös nimiä atsabentseeni ja atsiini. Pyridiini on huomattavasti heikompi emäs kuin alifaattiset amiinit johtuen typpiatomin sp²-hybridisaatiosta. Pyridiinimolekyylin typpiatomilla on kuitenkin yksi delokalisoitumaton vapaa elektronipari, joten se voi toimia emäksenä. Sen konjugaattihapon pKa on 5,30. Pyridiini protonoituu happojen kanssa muodostaen pyridinium-kationin. Pyridiiniä käytetään yleisesti heikkona emäksenä ja samalla liuottimena orgaanisessa kemiassa. Käyttämällä pyridiiniä liuottimena voidaan neutraloida reaktiossa syntyvät hapot, jolloin reaktion olosuhteet pysyvät suhteellisen mietoina ja hapottomina. Pyridiini liukenee veteen ja orgaanisiin liuottimiin. == Aiheesta muualla == * *Kemian työsuojeluneuvottelukunta (KETSU): Pyridiini *Human Metabolome Database: Pyridine *KEGG: Pyridine *ChemBlink: Pyridine *
Pandora (täsmennyssivu)

Pandora tarkoittaa seuraavia: * Pandora, kreikkalainen taruhahmo, johon viittaa sanonta Pandoran lipas * Pandora, Internet-radio ja musiikkipalvelu * Pandora, ruotsalainen eurodanceartisti * 55 Pandora, asteroidi * Pandora, Saturnuksen kuu. * Pandora, pelikonsoli * Pandora, tanskalainen pörssiyritys * Pandoravirus, virussuku * Pandora, DC Comicsin sarjakuvahahmo * Pandoran paperit, veroparatiiseja koskeva tietovuoto vuodelta 2021 ;Britannian kuninkaallinen laivasto * HMS Pandora (1779), 24-tykkinen kuudennen luokan alus * HMS Pandora (1795), 14-tykkinen priki (aiemmin Ranskan laivaston Pandour) * HMS Pandora (1806), Cruizer-luokan 18-tykkinen prikisluuppi * HMS Pandora (1812), piti olla Cruizer-luokan 18-tykkinen prikisluuppi, nimettiin 1812 HMS Lynxiksi * HMS Pandora (1813), Cruizer-luokan 18-tykkinen prikisluuppi * HMS Pandora (1833), 3-tykkinen priki * HMS Pandora (1861), Philomel-luokan tykkivene * HMS Pandora (1889), panssarikansiristeilijä * HMS Pandora (1900), Pelorus-luokan panssarikansiristeilijä * HMS Pandora (1914), (ex -Seti) varastolaiva, 1924 HMS Dolphin * HMS Pandora (N42), (ex -HMS Python) P-luokan sukellusvene
Paionia

Paionia (, ) oli antiikin aikainen alue Makedonian valtakunnan pohjoispuolella. Alueen tarkkoja rajoja ei tiedetä, mutta se on sijainnut pääosin nykyisen Pohjois-Makedonian sekä Kreikan Makedonian pohjoisosan alueella. Antiikin historioitsijat pitivät paionialaisia sekä traakialaisina että illyrialaisina. Agrianit (agrianes) olivat yksi paionialaisten heimoista. Muita paionialaisia heimoja olivat siropaionialaiset, prasialaiset ja odomantialaiset. Paionialaisia hallitsivat aluksi kuninkaat. Makedonian kuningas Filippos II kukisti paionialaiset 300-luvulla eaa. ja liitti Paionian Makedonian alaisuuteen. Paionialaiset saivat pitää vanhan hallintotapansa. Aleksanteri Suuren aikaan agrianeja hallitsi kuningas Langaros, joka lähetti Aleksanterin avuksi joukon kevytaseisia sotilaita, jotka olivat erityisen taitavia vuoristoisessa maastossa käytävässä sodankäynnissä. == Lähteet == *
Punk’d

Punk’d on yhdysvaltalainen Piilokameraa muistuttava televisio-ohjelma, jossa julkisuuden henkilöitä yritetään huijata eri tavoin. Ashton Kutcherin juontamaa sarjaa esitettiin alun perin Music Television -kanavalla vuosina 2003–2007. Huijattujen julkisuuden henkilöiden joukossa ovat olleet muun muassa Serena Williams, Justin Timberlake, Zac Efron, Nicole Richie, Britney Spears ja Kim Kardashian. Suomessa sarjaa esitti Kutonen ja MTV Fin. Viiden vuoden tauon jälkeen ohjelmasta tuotettiin vuonna 2012 uusi kausi. Kutcher siirtyi tuottajan rooliin ja juontajina vierailivat eri julkisuuden henkilöt, kuten Justin Bieber, Bam Margera ja Kellan Lutz. == Lähteet == Luokka:Music Televisionin tositelevisio-ohjelmat Luokka:Piilokameraohjelmat
PostNord Danmark

PostNord Danmark (entinen Post Dandmark) on yritys, joka on vastuussa Tanskan postipalvelusta. Se kuuluu PostNord-konserniin yhdessä Ruotsin postin PostNord Sverigen kanssa. Tanskan postilaitos perustettiin vuonna 1624 kuninkaan käskystä. Se yhtiöitettiin vuonna 2002, mutta Tanskan valtio on edelleen pääomistajana. Muita omistajia ovat CVC Capital partners (22 %) ja työntekijät (3 %). Vuonna 2009 Ruotsin valtion omistama Posten, yhdistettiin Post Danmarkin kanssa yhdeksi isoksi holding yhtiöksi PostNord AB:ksi josta Ruotsin valtio omistaa, 60% ja Tanskan valtio 40% Post Danmark uudelleennimettiin PostNordiksi vuonna 2015. Tanskalaisilla on sähköinen postilaatikko, ja lain mukaan viestintä viranomaisten ja kansalaisten välillä kulkee sähköisesti. Välillä 2012–2015 Tanskan posti teki tappiota sata miljoonaa euroa. Tappiokauden jälkeen kirjeen perillemenon takarajaa pidennettiin neljästä päivästä viiteen. Sanomalehdillä on Tanskassa oma jakeluyhtiö. Centralpostbygningen 01.jpg|Entinen Kööpenhaminan postitalo, jossa Tanskan postilaitoksen pääkonttori toimi vuosina 1912–2015. == Lähteet == ==Aiheesta muualla== * Viralliset kotisivut Luokka:Postiyhtiöt Luokka:Tanskalaiset valtionyhtiöt Luokka:Kööpenhaminalaiset yritykset
Hybrid Graphics

Hybrid Graphics Oy oli suomalainen grafiikkaohjelmistoteknologioita kuluttajatuotteisiin kehittävä yritys. Hybrid perustettiin vuonna 1994 Helsingissä. Maaliskuussa 2006 NVIDIA Corporation osti yrityksen, joka on toiminut kesäkuusta 2007 lähtien nimellä NVIDIA Helsinki Oy. == Historiaa == Vuoteen 2000 asti Hybrid tunnettiin parhaiten tietokonepelien väliohjelmistovalmistajana (middleware). Hybridin tärkein tuote kyseisenä aikana oli OpenGL-perustainen 3D-grafiikkakirjasto SurRender 3D (1996-2000). Vuonna 2000 Hybrid julkisti dPVS (Dynamic Potentially Visible Set) -näkyvyysoptimointituotteen, jota käytetään useissa MMORPG-peleissä, muun muassa Star Wars Galaxies ja EverQuest II. Hybridin kohdistaessa toimintaansa sulautettuihin teknologioihin dPVS myytiin Umbra Softwarelle vuonna 2006. == Yhtiön toiminta == Sulautettujen grafiikkateknologioiden alalla Hybrid tarjosi toteutuksia langattomista grafiikkarajapinnoista kuten OpenGL ES, M3G (JSR 184) ja OpenVG, ja yhtiö oli arvostettu asiantuntijajäsen langattoman grafiikan standardointijärjestöissä, mukaan lukien Java Community Process ja Khronos Group. Hybrid tunnettiin kansainvälisesti myös akateemisesta tutkimuksestaan tietokonegrafiikan alalta; yrityksen useita tutkielmia julkaistiin SIGGRAPHissa. ==Katso myös== * NVIDIA ==Lähteet== * === Viitteet === Luokka:Entiset suomalaiset ohjelmistoyritykset
Risto Räppääjä ja sitkeä finni

Risto Räppääjä ja sitkeä finni on vuonna 2003 valmistunut Risto Räppääjä -kirja, jonka ovat kirjoittaneet Tiina ja Sinikka Nopola ja kuvittaneet Aino Havukainen ja Sami Toivonen. Kirja voitti vuonna 2004 kirjallisuuden Plättä- palkinnon. ==Juoni== Rauha-täti huomaa että Ristolle on tullut finni, vaikka Risto on siihen liian nuori. Rauha pelästyy sitä myös siksi kun Pakastaja-Elvi on tulossa kylään. Risto yrittää piilottaa sitä Nelli Perhoselta, joka taas luulee että Risto on muuttumassa takaisin vauvaksi, kunnes Rauha selittää asian hänelle. ==Lähteet== Luokka:Risto Räppääjä Luokka:Vuoden 2003 kirjat
System 7

System 7 on Apple Computerin 13. toukokuuta 1991 julkaisema käyttöjärjestelmä Macintosh-tietokoneille. System 7 pohjautui Macintoshin aiempaan System Software 6 -käyttöjärjestelmään ja sen viimeinen päivitys System 7.6 julkaistiin 7. huhtikuuta 1997. System 7:n seuraaja sai viralliseksi nimekseen Mac OS, jolla tarkoitetaan myös koko Macintoshin käyttöjärjestelmien sarjaa ennen Mac OS X -käyttöjärjestelmää. System 7, projektinimeltään Big Bang, sisälsi vakio-ominaisuutena System Software 6:ssa MultiFinderiksi kutsutun moniajomahdollisuuden, uuden virtuaalimuistitekniikan, tiedostojen jakamisen lähiverkossa ja QuickTime ja QuickDraw 3D -ohjelmat. Aliakset mahdollistivat tiedostoihin viittaamisen Unixin linkkien tapaan. Käyttäjää opastavat puhekuplat ilmestyivät esiin hiiren osoittimen alta. TrueType-kirjasimet yksinkertaistivat tulostusta, sillä kalliiden PostScript-tulostimien sijaan ammattimaista painotyötä pystyi tuottamaan myös TrueType- mustesuihkutulostimellaJason Patterson, The History Of Computers During My Lifetime – The 1990's . Luettu 25. syyskuuta 2006.. Uusi AppleEvents-luokan sisältävä AppleScript-skriptikieli oli käytännöllinen toimintojen automatisoimiseen ja käyttöjärjestelmän virittämiseen. System 7 toimi täysin 32-bittisessä muistiavaruudessa, tosin suurin osa sen sovelluksessa toimi edelleen vanhoilla, suppeammilla muistialueilla. Kiintolevy oli pakollinen System 7 asennuksessa, sillä käyttöjärjestelmä ei enää mahtunut 1,44 MB:n levykkeelle. Käyttöjärjestelmän keskusmuistivaatimukset olivat myös suuret, ongelman ratkaisi osaksi laitteistotekniikan kehitys, mutta kömpelösti toteutettu virtuaalimuisti aiheutti silti epävakautta. Käyttöjärjestelmä ei myöskään tukenut suojattua muistia, joten sovellukset pystyivät kirjoittamaan toistensa ja käyttöjärjestelmän muistialueilleAri Karjalainen, Applen käyttöjärjestelmät, Helsingin yliopisto sivu 12. Luettu 25. syyskuuta 2006.. Applen siirtyessä PowerPC-suorittimiin tuki uusille laitteille tuli System 7.1.2 -päivityksessä. Vuonna 1995 seuraava suuri päivitys, System 7.5 sisälsi laitteistotason yhteyksiä hoitavan nanokernelin ja monia käyttöliittymäparannuksia. System 7.5:n projektinimi oli Capone, joka rinnastettiin Chicagossa toimineeseen mafiapomoon (Microsoft Windows 95:n projektinimi oli Chicago). Vuoden 1997 päivitys System 7.6, Harmony, vei käyttöjärjestelmän lähelle tulevaa Mac OS 8 -käyttöjärjestelmää. Päivityksen myötä System-nimi hylättiin ja käyttöjärjestelmät tultiin tuntemaan nimellä Mac OS. == Lähteet == == Aiheesta muualla == * System 7 Today Luokka:Mac OS Luokka:Vuoden 1991 ohjelmistot
Peijaksen sairaala

Peijaksen sairaala on Helsingin ja Uudenmaan sairaanhoitopiiriin (HUS) kuuluva sairaala, joka sijaitsee Vantaan Asolassa. Vuodesta 2001 lähtien Peijaksen sairaala on ollut osa Helsingin seudun yliopistollisen keskussairaalan toimialuetta. Ensimmäinen, arkkitehti Pekka Terävän suunnittelema rakennusvaihe valmistui 1990, ja toinen vaihe saatiin valmiiksi vuonna 1993. Sairaalan kolmas, arkkitehti Pekka Koivulan johdolla suunniteltu vaihe toteutettiin vuosina 2005–2007. Laajennus toi kolmanneksen eli 16 500 m² lisää tilaa. Laajennuksen yhteydessä sairaala sai muun muassa kappelin. Sairaalan vuodeosastoilla on 267 potilaspaikkaa, lisäksi on 50 psykiatrista paikkaa ja Keravan Klondykessa 16 paikkaa. Työntekijöitä 1 450, joista 1 100 työskentelee Peijaksan sairaalakiinteistössä. Peijaksessa on muun muassa kirurgiset ja sisätautien osastot. Sairaalaan suunnitellaan myös laajennusta. Peijaksen sairaalaan on hyvät joukkoliikenneyhteydet. Sitä kautta kulkee useita Vantaan sisäisiä bussilinjoja sekä linjoja Helsingistä, Keravalta ja Tuusulasta. Lisäksi kävelymatkan päässä sijaitsevat Rekolan ja Koivukylän rautatieasemat. Peijaksen sairaalassa on Vantaan kaupungin johtokeskus. == Katso myös == * Luettelo Suomen sairaaloista == Lähteet == == Aiheesta muualla == * * Luokka:Vantaan sairaalat Luokka:Vantaan terveysasemat, terveyskeskukset ja terveyskeskuspäivystykset Luokka:Asola Luokka:HUS Luokka:HYKS
Musta Pekka (täsmennyssivu)

Musta Pekka voi tarkoittaa seuraavia asioita: * Musta Pekka, Disneyn sarjakuvahahmo * Musta Pekka (nykyään Pekka-pelikortit), korttipeli * ”Musta Pekka”, Arthur Conan Doylen tarina * Musta Pekka, Miloš Formanin ohjaama elokuva * ”Musta Pekka”, Sauvo Puhtilan suomennos kappaleesta ”Sing, Sing, Sing”.
Jyväskylän Ylioppilaslehti

Jyväskylän Ylioppilaslehti eli Jylkkäri on Jyväskylän yliopiston ylioppilaskunnan julkaisema lehti. Paperilehden levikki on noin 5 000 kappaletta. Jylkkäri ilmestyi vuonna 2015 yksitoista kertaa. Vuodesta 2022 printtilehti on ilmestynyt kuudesti lukuvuoden aikana. Lehden toimitus sijaitsee ylioppilastalo Ilokivessä. Lehden päätoimittaja on Henri Häkkinen. Lisäksi toimituksessa työskentelee kahdesti vuodessa vaihtuva toimittajaharjoittelija. Lehden aikaisempia päätoimittajia ovat olleet muun muassa Timo Harakka, Marja Honkonen (2008–2011), Harri Uusitorppa ja Jouni Vauhkonen. == Historia == Ylioppilaskunta julkaisi vappuna 1960 Tärsky-nimisen lehden, jonka myynnillä pyrittiin keräämään rahaa opiskelija-asuntolan rakentamiseen. Liikevaihtoveron välttämiseksi lehteä tuli julkaista ainakin kolme numeroa. Toisesta numerosta lähtien lehti ilmestyi nimellä Niitelmä. Lehti sai nykyisen nimensä kesäkuussa 1961. Uudella nimellä haluttiin lisätä lehden tunnettuutta. Jyväskylän kasvatusopillisen korkeakoulun ylioppilaskunta julkaisi jo 1950-luvulla samannimistä julkaisua. == Lähteet == == Aiheesta muualla == * Jylkkärin kotisivu Luokka:Suomalaiset ylioppilaslehdet Ylioppilaslehti
Autio talo

Autio talo - Sherlock Holmesin paluu (usein lyhyemmin pelkkä Autio talo, ) on yksi Arthur Conan Doylen Sherlock Holmes -tarinoista. Se sijoittuu kirjojen keskinäisen aikajanan mukaan tarinan Viimeinen tapaus jälkeiseen aikaan vuoteen 1894. Alkujaan Viimeisen tapauksen piti jäädä kirjailijan viimeiseksi tarinaksi, mutta tämä päätti myöhemmin yleisön pyynnöstä alkaa kirjoittaa uusia Holmesin seikkailuja. == Juoni == Tohtori Watson tapaa sattumalta ystävänsä Sherlock Holmesin, vaikka tämän piti olla ollut kuolleena jo neljä vuotta. Holmes selittää Watsonille, että hän vain lavasti kuolemansa tarinassa Viimeinen tapaus ja että hän on palannut Lontooseen vangitsemaan yhden professori Moriartyn kätyreistä. Eräs eurooppalainen taiteilija on valmistanut Holmesille tämän vahakuvan, jonka Holmes sijoittaa Baker Street -huoneistonsa ikkunan luokse. Holmesin palvelija rouva Hudson käy varttitunnin välein kääntämässä vahakuvaa lisätäkseen aitouden vaikutelmaa. Holmes ja Watson piiloutuvat vastapäiseen hylättyyn taloon odottamaan murhaajan saapumista. Pian Moriartyn kätyri saapuu erikoisvalmisteisen kiväärinsä kanssa ja ampuu vahakuvaa, jolloin Watson ja Holmes ryntäävät hänen kimppuunsa ja pidättävät hänet. Tarinan sivujuonena on myös nuoren englantilaisen miehen murha, josta poliisilla ei ole mitään johtolankaa. Selviää, että Moriartyn kätyri ampuma- aseineen oli asialla. ==Aiheesta muualla== Luokka:Sherlock Holmes -novellit
Itikka

Itikka on vuonna 1914 perustettu osuuskunta, joka toimii yhdessä Lihakunnan ja Pohjanmaan Lihan kanssa. Ne omistavat yhteensä yli puolet Atrian pörssinoteeratuista osakkeista ja 90 prosenttia äänivallasta. Itikan toimitusjohtaja on Risto Lahti. Itikka omistaa 27,68 % lihajalosteita valmistavasta ja markkinoivasta Atriasta sekä 47,3 % lihan hankinnasta vastaavasta A-Tuottajat Oy:stä. Osuuskunnan jäsenet ovat lihantuottajia. Vuonna 2015 jäseniä oli noin 1600. Jäsenmäärä on pienentynyt yli tuhannella vuodesta 2009. Nimi tulee pohjalaismurteen lehmää tarkoittavasta sanasta itikka. Ennen Atrian perustamista Itikka oli myös elintarvikealan tuotemerkki. == Historia == === Perustaminen === Karjanmyyntiosuuskunnan perustaminen Etelä-Pohjanmaalle oli ensimmäisen kerran esillä 1908, jolloin agronomi Jaakko Svan piti asiasta alustuksen. Vuonna 1910 karjanhoitokonsulentiksi tuli Pellervon konsulentti Yrjö Collan joka toimi myös Ilmajoen karjanhoitokoulun johtajana. Vuonna 1913 Collan teki uuden aloitteen Ilmajoella, jossa osuustoimintaa oli jo harjoitettu tuloksekkaasti. Osuuskunta Itikka perustettiin 28. tammikuuta 1914 Seinäjoen Rautatieläisten talossa.Sandelin 1989 == Merkittäviä henkilöitä == === Toimitusjohtajat === * 13.05.1914–25.08.1914: Yrjö Collan * 25.08.1914–08.10.1914: O. E. Antila * 08.10.1914–31.07.1915: J. H. Teppo * 01.08.1915–14.05.1916: H. E. Rintala * 15.05.1916–31.12.1916: Esa Teppo * 01.01.1917–14.05.1917: Oiva Jääskeläinen * 15.05.1917–30.06.1917: Esa Teppo * 01.07.1917–1922: Oskari Herttua * 1922–1933: Reijo Juurinen * 1933–1963: Kalle Peltola * 1963–1983: Gustav Sandelin * 1983–1987: Pentti Salonen * 1988–1991: Seppo Paatelainen * 1991–2003: Tom Weckström * 2003–2019: Reijo Flink * 2019– Risto Lahti == Lähteet == * === Viitteet === == Aiheesta muualla == *Osuuskunnan verkkosivut Luokka:Suomalaiset elintarvikeyritykset Luokka:Suomalaiset osuuskunnat Luokka:Suomalaiset elintarvikealan tuotemerkit Luokka:Seinäjokelaiset yritykset
Somerset

Somerset on hallinnollinen, muodollinen ja historiallinen kreivikunta Lounais- Englannissa. Hallinnolliseen kreivikuntaan kuuluu viisi hallintopiiriä ja sen keskuksena toimii Tauntonin kaupunki; muodolliseen kreivikuntaan luetaan lisäksi kreivikunnan hallinnosta riippumattomat yhtenäishallintopiirit Bath and North East Somerset ja North Somerset. Vuonna 2020 muodollisen kreivikunnan alueella arvioitiin elävän noin ihmistä. Somerset on alankojen, rotkolaaksojen ja kukkuloiden muodostamaa maalaismaisemaa. Exmoorin nummien kansallispuisto ulottuu Somersetistä Devonin puolelle.Visit Exmoor == Hallinto == Somersetin muodollisen kreivikunnan alueella sijaitsevat seuraavat hallinnolliset alueet: Hallinnon taso Hallinnon taso Väkiluku (2020) Lähde Kartalla Somersetin kreivikunta: Somersetin kreivikunta: 1–4 South Somersetin hallintopiiri * 1 Somerset West and Tauntonin hallintopiiri * 2 Sedgemoorin hallintopiiri * 3 Mendipin hallintopiiri * 4 Bath and North East Somerset ** Bath and North East Somerset ** 5 North Somerset ** North Somerset ** 6 * Hallintopiiri ** Yhtenäishallintopiiri * Hallintopiiri ** Yhtenäishallintopiiri * Hallintopiiri ** Yhtenäishallintopiiri * Hallintopiiri ** Yhtenäishallintopiiri * Hallintopiiri ** Yhtenäishallintopiiri == Väestö == Vuonna 2020 Somersetin muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Bath Bath and North East Somerset Weston-super-Mare North Somerset Taunton Somerset West and Taunton Yeovil South Somerset Bridgwater Sedgemoor Frome Mendip Portishead North Somerset Burnham-on-Sea Sedgemoor Clevedon North Somerset Keynsham Bath and North East Somerset Nailsea North Somerset Midsomer Norton Bath and North East Somerset Chard South Somerset Street Mendip Wellington Somerset West and Taunton Minehead Somerset West and Taunton Wells Mendip Shepton Mallet Mendip Radstock Bath and North East Somerset == Tunnukset == === Nimikkokukka === Vuonna 2004 Somersetin nimikkokukaksi valittiin vuorineilikka Plantlife International -järjestön pitämässä yleisöäänestyksessä. == Kuvia == Stanton Drew stone circle, Somerset.jpg|Stantonin kivikehä File:Dowlish_Wake_-_Perrys_Cider.jpg|Perry's Cider Dowlish Wake -kylässä Somerset Place Bath numbers 5-20.tif|Somerset Place, Bath == Lähteet == == Aiheesta muualla == *
Kesäkurpitsa

Kesäkurpitsa on ryhmä kurpitsan (Cucurbita pepo) lajikkeita. Kesäkurpitsa on Italiassa 1800-luvun alussa jalostettu vihannes, joka muistuttaa yleensä ulkonäöltään kurkkua, vaikka saattaa olla myös keltainen tai pyöreähkö. Myös nimityksiä zucchini tai courgette saatetaan käyttää. Suomessa kesäkurpitsaa syödään noin puoli kiloa henkeä kohti vuodessa. Hedelmän lisäksi myös kesäkurpitsan kukat ovat syötäviä. Taimet pitää esikasvattaa, mikä onnistuu kotioloissa. Siemenet kylvetään halkaisijaltaan 6–10 cm ruukkuihin. Esikasvatuksessa käytetään peruslannoitettua ja kalkittua kasvuturvetta. Taimet istutetaan ulos ilmojen lämmettyä siten, ettei lämpötilan pitäisi laskea alle 10 celsiusasteen. Istutettaessa riittää, että taimissa on yksi kasvulehti.http://www.biolan.fi/suomi/puutarhaharrastajat/puutarhatieto/kasvimaa/kesäkurpitsa Kesäkurpitsa valittiin vuonna 2003 vuoden vihannekseksi. == Terveysvaikutukset == Kesäkurpitsan väitetään olevan erityisen tehokas kuona-aineiden poistaja. Se edistää ruoansulatusta ja suojaa suoliston limakalvoja.Kesäkurpitsa - Vuoden Vihannes 2003 Kasvitieto, Kotimaiset kasvikset == Ravintosisältö per 100 g == * Energiaa 66,944 kJ/16 kcal * Proteiinia 1,21 g * Hiilihydraattia 3,35 g ** josta sokereita 1,73 g * Rasvaa 0,18 g ** josta tyydyttynyttä 0,037 g ** kertatyydyttymättömät rasvat 0,014 g ** monityydyttymättömät rasvat 0,076 g * Ravintokuitu 1,1 g * Natriumia 10 mg * Kaliumia 262 mg Kesäkurpitsassa on paljon A-vitamiinia. == Lähteet == == Aiheesta muualla == *Ravintosisältö fineli.fi Luokka:Kurpitsat Luokka:Vihannekset Luokka:Seulonnan keskeiset artikkelit
Staffordshire

Staffordshire on hallinnollinen, muodollinen ja historiallinen kreivikunta Länsi-Midlandsin hallintoalueella Keski-Englannissa. Hallinnolliseen kreivikuntaan kuuluu kahdeksan hallintopiiriä ja sen keskuksena toimii Staffordin kaupunki; muodolliseen kreivikuntaan luetaan lisäksi kreivikunnan hallinnosta riippumaton Stoke-on-Trentin yhtenäishallintopiiri. Vuonna 2020 muodollisen kreivikunnan alueella arvioitiin elävän noin ihmistä. Staffordshiren etelä- ja pohjoisosassa on korkeahkoja kukkuloita, kreivikunnan keskiosa on tasaisempaa. Koko alueella on hiilikenttiä, etelässä myös rikkaita rautamalmiesiintymiä. Maaperä on savista eikä maanviljely ole ollut kovin kehittynyttä varsinkaan ennen sen koneellistumista. Toisaalta savea käytettiin posliinin valmistamiseen. Staffordshiren koillisosassa lähellä Altonin kylää sijaitsee suuri huvipuisto Alton Towers. pienoiskuva|Alton Towers-huvipuiston sisäänkäynti Staffordshirenbullterrieri on Staffordshiren kaivosmiesten tappelunäytöksiä varten jalostama laji. == Hallinto == Staffordshiren muodollisen kreivikunnan alueella sijaitsevat seuraavat hallinnolliset alueet: Hallinnon taso Hallinnon taso Väkiluku (2020) Lähde Kartalla Stoke-on-Trentin kaupunki * Stoke-on-Trentin kaupunki * 1 Staffordshiren kreivikunta: Staffordshiren kreivikunta: 2–9 Newcastle-under-Lymen kaupunkipiiri ** 2 Staffordshire Moorlandsin hallintopiiri ** 3 Staffordin kaupunkipiiri ** 4 East Staffordshiren kaupunkipiiri ** 5 South Staffordshiren hallintopiiri ** 6 Cannock Chasen hallintopiiri ** 7 Lichfieldin hallintopiiri ** 8 Tamworthin kaupunkipiiri ** 9 * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri == Väestö == Vuonna 2020 Staffordshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Stoke- on-Trent Stoke-on-Trent Newcastle-under-Lyme Newcastle-under-Lyme Burton upon Trent East Staffordshire Tamworth Tamworth Stafford Stafford Cannock Cannock Chase Lichfield Lichfield Burntwood Lichfield Kidsgrove Newcastle- under-Lyme Rugeley Cannock Chase Leek Staffordshire Moorlands Great Wyrley South Staffordshire Biddulph Staffordshire Moorlands Stone Stafford Wombourne South Staffordshire Uttoxeter East Staffordshire Codsall South Staffordshire Cheadle Staffordshire Moorlands == Tunnukset == === Lippu === Staffordshiren lipussa on suuri, kultainen staffordinsolmu punaisen polviorren päällä kultaisella pohjalla. Staffordinsolmu on vanha kreivikunnan tunnus – jo anglosaksien 600- tai 700-luvulla hautaamaan Staffordshiren aarteeseen kuului esine, joka oli koristeltu solmulla. Lippua ehdotti Staffordshire Heritage Group, ja se otettiin viralliseen käyttöön 28. maaliskuuta 2016. === Nimikkokukka === Vuonna 2004 Staffordshiren nimikkokukaksi valittiin kanerva Plantlife International -järjestön pitämässä yleisöäänestyksessä. == Lähteet == *
13 (luku)

13 (kolmetoista) on luonnollinen luku, jota edeltää luku 12 ja seuraa luku 14. == Matematiikassa == === Alkulukuihin liittyen === * 13 on alkuluku, 11:n alkulukupari ja 17:n alkulukuserkku. * 13 on Pythagoraan alkuluku: 4\cdot3+1. * 13 on Mersennen alkuluvun 2^{13}-1 eksponentti. * 13 on toinen alkuluku takaperin kymmenjärjestelmässä (31). * 13 on toinen alkuluku takaperin binäärijärjestelmässä: 13=1101_2 ja 1011_2=11. * 13 on toinen alkuluku takaperin oktaalijärjestelmässä: 13=15_8 ja 51_8=41. === Muissa yhteyksissä === * 13 kuuluu Fibonaccin lukujonoon. * 13 on onnellinen luku kymmenjärjestelmässä: 1^2+3^2=10 ja 1^2+0^2=1. * 13 on onnekas luku (). * 13 on tähtiluku, eli niin monesta pisteestä tai täplästä voidaan muodostaa kuusikanta eli kuusisakarainen tähti (katso kuva). * 13 on keskitetty neliöluku eli kahden peräkkäisen neliöluvun summa: 2^2+3^2. * 13 on keskitetty ikosaedriluku. * 13 on palindromi kolmijärjestelmässä (1113). * 13 kuuluu Ulamin lukuihin. * 13 kuuluu Narayanan lehmiksi kutsuttuun lukujonoon. * Arkhimedeen kappaleita on 13, jos peilikuvia ei lasketa erikseen. * Torus voidaan jakaa kolmella tasolla enintään 13 osaan. == Luonnontieteissä == * Alumiinin järjestysluku alkuaineiden jaksollisessa järjestelmässä on 13. * Hiili-13 on hiilen vakaa isotooppi. * Magnesium-25 on magnesiumin vakaa isotooppi, jonka neutroniluku on 13. * 13 Egeria on pikkuplaneetta. * Messier 13 on Herkuleen suuri pallomainen tähtijoukko. * Magicicada-kaskailla on 13 tai 17 vuoden elinkierto lajista riippuen. == Uskomuksia == * Kolmeatoista pidetään usein taikauskoisesti epäonnen lukuna, vaikka se matemaattisesti kuuluukin onnellisiin lukuihin. Kristillisessä perinteessä epäonnen luku tulee siitä, että kiirastorstaina viimeisellä ehtoollisella Jeesuksen pöydässä oli kolmetoista aterioitsijaa (kaksitoista opetuslasta sekä Jeesus itse). * Kuukauden kolmattatoista päivää pidetään epäonnen päivänä, kun se osuu perjantaille. * Lukuun kolmetoista kohdistuvaa pelkoa kutsutaan triskaidekafobiaksi. == Kulttuurissa == * XIII on belgialainen sarjakuva, johon pohjautuen on tehty samannimiset tietokonepeli ja televisioelokuva. * 13 on Brian Setzerin sooloalbumi vuodelta 2006. * 13. Yö on Yön albumi. * 13 ja risat on elokuva. * Apollo 13 on elokuva. * Hyökkäys poliisiasemalle 13 on elokuva. * Ocean’s Thirteen on elokuva. * Perjantai 13. on elokuvasarja. * Warehouse 13 on televisiosarja. * Final Fantasy XIII on videopeli. == Muissa yhteyksissä == * Tavallisessa korttipakassa on neljä maata, joissa jokaisessa on kolmetoista korttia. * Valtatie 13 kulkee Kokkolan ja Lappeenrannan välillä. * Eurooppatie E13 kulkee Yhdistyneessä kuningaskunnassa. * Yhdysvaltain lipun 13 raitaa symboloivat Isosta-Britanniasta itsenäistyneitä Kolmeatoista siirtokuntaa. * Leipurin tusina tarkoittaa kolmeatoista.13 Thirteen XIII (arkistoitu) * Apollo 13 oli Nasan kuuluisa avaruuslento. * Aleksi 13 on suomalainen myymäläketju. * Rot13 on salausmenetelmä. == Lähteet == == Aiheesta muualla == Luokka:Luonnolliset luvut Luokka:Numeroihin liittyvä taikausko
Kirovin alueen lippu

Kirovin alueen lippu on Venäjän federaatioon kuuluvan Kirovin alueen virallinen lippu, joka otettiin käyttöön 26. kesäkuuta 2003. Kirovin alueen lippu on vaakasuoran muotoinen, jonka leveyden ja pituuden suhde on 2:3. Lippu jakaantuu kolmeen vaakasuoraan kenttään. Ylimmäisen leveys on 3/4 lipun leveydestä ja se on väriltään valkoinen. Tämän valkoisen kentän alapuolella on vihreä ja sininen kenttä, joiden kummankin leveys on 1/8 lipun leveydestä. Valkoisen kentän keskellä on Kirovin alueen vaakuna, jonka ääriviivat ovat punaiset. Vaakunakilven oikeassa reunassa on sininen pilvi, josta tuleva punainen käsi pitää kädessään jousipyssyä. Vaakunan vasemmassa yläkulmassa on punainen risti. Lipun valkoinen väri symboloi moraalia, ystävyyttä ja vaatimattomuutta sekä talvista lunta. Vihreä symboloi toivoa, iloa ja terveyttä sekä maan ja metsien hedelmällisyyttä. Sininen symboloi uskollisuutta, rehellisyyttä ja ansioita sekä viittaa myös alueella sijaitsevaan Vjatka-jokeen. Luokka:Venäjän alueiden liput Luokka:Kirovin alue
Toinen tahra

Toinen tahra (suom. myös nimellä Valtiosalaisuus, engl. The Adventure of the Second Stain) on Arthur Conan Doylen kirjoittama Sherlock Holmes -tarina ja samalla viimeinen Holmesia käsittelevä tarina. Tarina sijoittuu aikaan ennen kuin Holmes päätti lopettaa uransa salapoliisinsa ja jäädä eläkkeelle kasvattamaan mehiläisiä. == Juoni == Kaksi brittiläistä poliitikkoa (pääministeri ja Euroopanasianministeri) saapuvat Holmesin luokse, sillä heiltä on kadonnut eräs todella tärkeä kirje erään Brittiläisen imperiumin siirtomaan hallitsijalta. Kirje on kuulemma kirjoitettu hyvin harkitsemattomaan sävyyn ja sen julkinen ilmitulo johtaisi todennäköisesti sotaan. Holmes ryhtyy tutkimaan tapausta. Hän rajaa mahdolliset ryöstäjät kolmeen ulkomaalaiseen salaiseen asiamieheen. Samana päivänä yksi heistä murhataan, joten Holmes lähtee paikalle. Asiamiehen talosta hän löytää salalokeron, jossa kirjettä on todennäköisesti säilytetty. Kirje ei kuitenkaan ole enää siellä, joten Holmes laittaa ystävänsä tarkastaja Lestraden kuulustelemaan taloa vartioinutta poliisia. Selviää, että tämä oli päästänyt erään nuoren naisen sisään. Holmes arvaa heti kenet ja kiiruhtaa Euroopanasiainministerin talolle, missä hän paljastaa tämän vaimon (miehen ollessa vielä muualla). Vaimo tunnustaa kaiken ja anoo Holmesia unohtamaan tämän seikan. Holmes päättää antaa naiselle anteeksi ja palauttaa kirjeen kertomatta sen ryöstäjää. == Aiheesta muualla == *Toisen tahran tarina Tornion Lehden suomennoksena Jatkokertomuksia-blogissa. Luokka:Sherlock Holmes -novellit
Shamva

Shamva on Keski-Mashonamaan provinssiin kuuluva kylä Zimbabwessa. Se sijaitsee Mazowen laaksossa noin 80 kilometriä Hararesta koilliseen. Vuoden 1982 väestönlaskennan mukaan Shamvan asukasluku oli 4 617\. Kylä perustettiin vuonna 1895, kun alueelta löytyi kultaa. Sen alkuperäinen nimi oli Abercorn. Luokka:Zimbabwen maantiede Luokka:Kylät
Guild Wars Nightfall

Guild Wars Nightfall on Guild Wars verkkopelin kolmas versio. Nightfallia alettiin kehittää marraskuussa 2005, ja sen virallinen julkaisupäivämäärä on 27. lokakuuta 2006. Pelialueeltaan Nightfall on saanut vaikutteita Pohjois- Afrikasta, pelin perustuessa savanneja ja aavikoita omaavalle mantereelle Elona. Elona jakautuu neljään eri maakuntaan - Istaniin, Kournaan, desolationiin sekä Vabbiin. Kuten aikaisempi lisäosa Factions, toimii myös Nightfall ilman alkuperäistä kopioita pelistä. Ilman alkuperäistä peliä ei kuitenkaan pääse alkuperäisen pelin alueelle, pelkästään Nightfallin omalle. Nightfallin uutuuksiin kuuluvat uuden pelialueen lisäksi kaksi uutta hahmoluokkaa (Paragon ja Dervish), satoja uusia taitoja, uusia suojavarusteita sekä kehittyneemmät tietokoneen ohjastamat apurit, joita kutsutaan hero- nimikkeellä. Näiden taidot, aseet ja suojavarusteet voi itse päättää, ja he saavat tasoja yhtä lailla kuin itse pelaajakin. (P): Paragon on johtajatyyppinen ammatti, joka käyttää aseena keihästä, ja huutoja, kaikuja yms. esimerkiksi parantamaan ryhmän jäseniä. (D): Dervish käyttää aseenaan viikatetta ja erilaisia tuuli- ja maataikoja. == Aiheesta muualla == * Luokka:MMORPG-pelit Luokka:Windows-pelit Luokka:Vuoden 2006 videopelit Luokka:NCsoft
Tanssivat kuviot

Tanssivat kuviot () on yksi Arthur Conan Doylen kirjoittamista Sherlock Holmes -tarinoista. Tarinan perusajatuksena ovat salaperäiset kuviot, kuten nämä: Tarinassa on siis paljon kryptoanalyyttisiä piirteitä. Pelkkä rikoksen selvittäminen ei ole pääosassa, vaan huomiota vievät paljon Sherlock Holmesin nerokkaat kryptologiset taidot. == Juoni == Erään aatelismiehen talon pihalle on alkanut ilmestyä outoja tuherruksia, jotka mies palkkaa Sherlock Holmesin tulkitsemaan. Holmes käyttää muinaisten arabien keksimää kryptoanalyyttistä menetelmää, jonka avulla onnistuu lopulta lukemaan salakirjoitusta ja saa selville, että miehen vaimo on vaarassa. Holmes saapuu paikalle kuitenkin liian myöhään: mies on kuollut ja tämän vaimo kuolemaisillaan. Tapaus näyttää itsemurhalta, mutta lähettämällä salakirjoitusviestin murhaajalle Holmes saa oikean murhaajan, Abe Slaneyn, kiinni. Selviää, että salakirjoitus on New Yorkista lähtöisin olevan rikollisliigan johtajan keksimä. Vaimo oli johtajan tytär ja Abe Slaney tyttären kihlattu. Tytär oli lähtenyt liigaa pakoon Lontooseen. ==Aiheesta muualla== * Kertomus tanssivista kuvista Etelä-Suomi -lehden suomennos Luokka:Sherlock Holmes -novellit
Freeman

Leo Christer Friman (s. 14. syyskuuta 1951 Lahti) on suomalainen muusikko, joka tunnetaan taiteilijanimellä Freeman. Hänen hittejään ovat "Ajetaan tandemilla", "Kaksi lensi yli käenpesän", "Osuuskaupan Jane" ja "Mattolaituri". ==Nuoruus== Nuoruutensa Hämeenlinnassa viettänyt Friman kävi pianotunneilla sekä esiintyi Yleisradion lastenradiossa ja televisiossa Kylli- tädin satuohjelmassa. Hän oli myös lahjakas pitkänmatkan juoksija.YLE Radio Suomi, Nuotin vieressä, 14. syyskuuta 2011, toim. Josper Knutas. Friman soitti nuorena kitaraa Waterloo-nimisessä yhtyeessä Hämeenlinnassa vuosina 1970–1980. Yhtye soitti ensimmäisissä pop-yhtyeiden SM-kilpailuissa vuonna 1970 ja pääsi levyttämään muiden kilpailun finalistien kanssa Popmestarit-levylle. Yhtye esittää levyllä Frimanin kappaleen ”Smiling Face”. Waterloon lisäksi hän oli väliaikaisena kitaristina Kirkan Islandersissa ja Paula Koivuniemen orkesterissa. ==Ura== Taiteilijanimen Freeman ottaneen Frimanin oma levytysura alkoi vuonna 1976. Love Recordsin kustantaman kultaa myyneen esikoisalbumin nimi oli pelkistetysti Freeman. Tältä LP:ltä löytyvät Freemanin tunnetuimmat sävellykset: ”Ajetaan tandemilla”, ”Kaksi lensi yli käenpesän” ja ”Osuuskaupan Jane”. Viimeksi mainittu oli Syksyn sävel -kisassa kolmantena. Sanoitukset näihin kuten suurimpaan osaan muitakin levyn kappaleita teki Hector, joka oli tuolloin Freemanin lanko. Ykköshitiksi noussut ”Ajetaan tandemilla” julkaistiin puoli vuotta ennen esikoisalbumia. 1980-luvulla Freeman toimitti ja juonsi Yleisradion musiikki- ja nuortenohjelmia sekä radiossa että televisiossa. Radio-ohjelmia olivat Torstaimakasiini, Kultiveera ja Tärinätori. Televisiossa Freemania työllisti rockohjelma Tuubi, jonka juontajaksi hän tuli Hectorin jälkeen keväällä 1981. Vuodesta 1991 Freeman on soittanut Menneisyyden Vangit -yhtyeessä, jossa mukana on myös toinen 1970-luvun laulajatähti Vicky Rosti. Vuonna 2010 Freeman vieraili Uuden Fantasian ”Liian myöhään” -kappaleen solistina. Kappaleen suuren menestyksen johdosta Freemanin ja Uuden Fantasian yhteistyö jatkui ja lokakuussa 2011 julkaistiin Uuden Fantasian kanssa levytetty Freemanin uran neljäs sooloalbumi Freeman 4. Freeman & Uusi Fantasia osallistuivat kappaleella ”Noitanainen” vuoden 2012 Uuden musiikin kilpailuun (UMK), joka oli Ylen uudistettu euroviisukarsintakilpailu. Freeman vierailee myös rap-duo JVG:n kappaleella "Karjala takaisin", joka julkaistiin singlenä huhtikuussa 2012. Frimanille myönnettiin taiteilijaeläke vuonna 2017. == Perhe == Leo Friman ja hänen vaimonsa Tarja asuvat Helsingin Vallilassa. == Diskografia == * * * * == Lähteet == == Aiheesta muualla == * Virallinen sivusto * * * * Ylen Elävä arkisto: Freemanin hitit Luokka:Suomalaiset poplaulajat Luokka:Suomalaiset laulaja-lauluntekijät Luokka:Vuonna 1951 syntyneet Luokka:Elävät henkilöt
Latvijas Televīzija

Latvijas Televīzija (LTV) on Latvian valtion omistama televisioyhtiö. Maan hallitus tukee kanavaa taloudellisesti noin 60 prosentin osuudella. Kanava esittää myös TV-mainoksia . LTV:n toiminnan muuttamisesta lupamaksupohjaiseksi on kiistelty pitkään. Hallitus on kuitenkin koko ajan vastustanut tätä. Jotkut tutkijat pitävät syynä tähän hallituksen huolta siitä, että se menettäisi rahoituksensa kautta saamansa hallintavallan yhtiöön . LTV aloitti lähetyksensä 6. marraskuuta 1954 ja siirtyi SÉCAM-väritelevisiotekniikkaan vuonna 1974. Värijärjestelmäksi vaihdettiin PAL vuonna 1998. Yhtiö liittyi Euroopan yleisradiounioniin 1. tammikuuta 1993. LTV isännöi vuosittaisen Eurovision laulukilpailun vuonna 2003. LTV toimii kahdella kanavalla: LTV1:llä latvian kielellä ja nuorisolle suunnatulla LTV7:llä (aiemmin LTV2) sekä latviaksi että venäjäksi. Kumpikin kanava on nähtävissä Sirius-satelliitin kautta. == Lähteet == Television across Europe. Bd. 2 Budapest : Open Society Institute, 2005; 5. syyskuuta 2006 ==Aiheesta muualla== *Yhtiön virallinen sivusto *Euroopan yleisradiounioni Luokka:Julkisen palvelun mediayhtiöt Luokka:Latvialaiset televisiokanavat Luokka:Vuonna 1954 perustetut televisiokanavat Luokka:Televisioyhtiöt Luokka:Latvialaiset valtionyhtiöt
Paloahde

Paloahde on kaupunginosa Pohjois-Raumalla. Ydinkeskustaan on matkaa Paloahteelta noin 3 kilometriä. Paloahteen asuinalue rakennettiin pääosin 1990-luvun alkupuoliskolla. Alue on omakotitaloaluetta, rivitaloja on myös muutama kymmen. Asukkaita Paloahteella on n. 700.Rauman Kaupunki, väestö osa- alueittain. ==Lähteet== Luokka:Rauman kaupunginosat
Kaaro

Kaaro on kaupunginosa Raumalla, keskustan pohjoispuolella. Kaaro on historiallisesti ollut osa Sorkan kylää. Vielä 1900-luvun puolivälissä alueen koulu ja osuuskauppa sijaitsivat Sorkassa. Kaaro oli silloin metsäistä aluetta, jonne rakennettiin teitä ja sähkölinjoja talkoovoimin. Kaaron asukasluku on kasvanut huomattavasti viime vuosina. Vuonna 1999 Kaarolla oli kotitalouksia noin 340. Nykyään kotitalouksien määrä alueella on yli 500. Asutus on laajentunut etenkin eteläosassa, mutta vieressä sijaitsevaa Paloahdetta ei katsota kuuluvaksi Kaaroon. Maastollisesti alue erottuu kohoumana, joka pysyy melko tasaisesti 20 metriä merenpinnan yläpuolella, kun ympäröivillä alueilla on selvästi matalampaa. Kohouman keskellä on Kaarojärvi, jonka pinta on 19,1 metriä merenpinnan yläpuolella. Se virtaa mereen Sorkan kautta. Keskeinen osa kylää on Sorkantie, vanha maantie kaupunkiin, jonka ympärille Kaaron asutus sijoittautuu. Ydinkeskustaan on matkaa 4–5 kilometriä. Vuonna 2012 Kaaron etelärajalle valmistui Pohjoiskehä, joka helpottaa kulkemista sekä kaupungin ranta-alueille että valtatie 8:lle ja valtatie 12:lle. ==Palvelut== Kaaron koulussa on peruskoulun luokat 1.–6. Koulurakennus on peruskorjattu sekä laajennettu vuosina 2002–2003. Laajennus ja peruskorjaus maksoivat runsaat kaksi miljoonaa euroa. Lisäksi kasvaneen oppilasmäärän vuoksi koulun kentälle on pystytetty lisärakennus. Koulun yhteydessä on myös iltapäiväkerho, joka rakennettiin Kaaron sivukirjaston paikalle. Kirjasto lakkautettiin vuonna 1999. Alue on varsinkin lapsiperheiden suosiossa koulun ja hyvien ulkoilumahdollisuuksien vuoksi. Koripallon tyttöjen SM-liigassakin mitaleita kahminut Kaaron Roima on Kaarolta. Kaarolla toimi kyläkauppa, jonka yhteydessä asiamiesposti ja Kaaron oluttupa. Vuonna 2016 Pohjoiskehän varteen avattiin uusi S-Market, joka sijaitsee kolmen kilometrin päässä Kaarolta. Kaaron kyläkauppa lopetti samoihin aikoihin. Kaarolla on myös Rauman seurakunnan seurakuntatalo. Kaarolla toimii myös Kaaron Kyläyhdistys, jolla on rantasauna Kaarojärven rannassa. Yhdistys lämmittää saunaa kesäaikaan useamman kerran viikossa ja saunominen on ilmaista. Muina kuin saunapäivinä on kyseinen mökki vuokrattavissa kaikille halukkaille. Pakkastalvina on ollut myös mahdollisuus avantouintiin. ==Lähteet== ==Aiheesta muualla== *Rauman kylät: Kaaro Luokka:Rauman kaupunginosat Luokka:Rauman maalaiskunnan kylät Luokka:Satakunnan maakunnan entiset taajamat
Suffolk

Suffolk on hallinnollinen, muodollinen ja historiallinen kreivikunta Itä- Englannissa, Pohjanmeren rannalla. Hallinnolliseen kreivikuntaan kuuluu viisi hallintopiiriä ja sen keskuksena toimii Ipswichin kaupunki. Vuonna 2020 kreivikunnan alueella arvioitiin elävän noin ihmistä. Suffolkin Felixstowe on yksi Euroopan suurimmista konttisatamista.Flixtowe Port BBC Suffolkin maisema on alavaa maanviljelysmaata ja kosteikkoa. Sen rannikko kärsii eroosiosta, ja useita taloja on romahtanut. Sutton Hoo on Itä-Anglian muinaisten anglosaksisten kuninkaiden hautapaikka, jossa on tehty merkittäviä arkeologisia löytöjä. == Hallinto == Suffolkin muodollisen kreivikunnan alueella sijaitsevat seuraavat hallinnolliset alueet: Hallinnon taso Hallinnon taso Väkiluku (2020) Lähde Kartalla Suffolkin kreivikunta: Suffolkin kreivikunta: 1–5 Ipswichin kaupunkipiiri * 1 East Suffolkin hallintopiiri * 2 Mid Suffolkin hallintopiiri * 3 Baberghin hallintopiiri * 4 West Suffolkin hallintopiiri * 5 * Hallintopiiri * Hallintopiiri * Hallintopiiri * Hallintopiiri * Hallintopiiri == Väestö == Vuonna 2020 Suffolkin kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Ipswich Ipswich Lowestoft East Suffolk Bury St. Edmunds West Suffolk Haverhill West Suffolk Felixstowe East Suffolk Sudbury Babergh Stowmarket Mid Suffolk Newmarket West Suffolk Kesgrave East Suffolk Mildenhall West Suffolk Beccles East Suffolk Woodbridge East Suffolk == Tunnukset == === Nimikkokukka === Vuonna 2004 Suffolkin nimikkokukaksi valittiin lehtoesikko Plantlife International -järjestön pitämässä yleisöäänestyksessä. == Lähteet == == Aiheesta muualla == *
Kerkkä

Kerkkä voi tarkoittaa ainakin seuraavia asioita: * kuusen vuosikasvain * suksisauvan sompaosa
Tommi Satosaari

Tommi Satosaari (s. 17. helmikuuta 1975) on suomalainen jääkiekkomaalivahti. Hänen viimeinen seuransa on ruotsalainen IF Troja-Ljungby. Satosaari aloitti uransa JYP:ssä ja ensimmäisen liigapelinsä hän pelasi kaudella 1997–98. Parin kauden ajan Satosaari torjui Marko Leinosen kakkosmaalivahtina. Ensimmäisen kerran Satosaari sai maistaa ykkösmaalivahdin paikkaa kaudella 1999–2000. Vuosi oli kuitenkin JYP:lle vaikea ja Satosaarikin lähti kauden jälkeen Englantiin Newcastle Jesters -joukkueeseen. Tämän jälkeen Satosaari on pelannut Suomessa SM-Liigassa Ässissä, Ilveksessä, uudelleen JYP:ssä sekä Pelicansissa. Ulkomailla Satosaari on käynyt Englannin lisäksi REV Bremerhavenissa Saksan 2. bundesliingassa, Olimpija Hertz Ljubljanassa Sloveniassa, Diables Rouges de Briançonissa Ranskassa ja Alba Volán Székesfehérvárissa Unkarissa. Myöhemmin Satosaari on toiminut opettajana Hollolassa. Kaudella 2016–2017 Satosaari toimi Arabiemiraattien maajoukkueessa apuvalmentajana. Nykyään Satosaari toimii maalivahtivalmentajana KooKoo:ssa. ==Seurat== *1993–1996 JYP *1996–1997 FPS *1997–2000 JYP *2000–2001 Newcastle Jesters *2001–2002 Ässät *2002–2003 REV Bremerhaven / Ilves *2003–2004 Newcastle Vipers / Olimpija Hertz Ljubljana *2004–2005 Olimpija Hertz Ljubljana *2005–2006 JYP / Haukat / Pelicans *2006–2008 Pelicans *2008–2009 Diables Rouges de Briançon *2009–2010 Alba Volán Székesfehérvár *2010–2011 Alba Volán Székesfehérvár / IF Troja-Ljungby ==Lähteet== * * * Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1975 syntyneet Luokka:Elävät henkilöt
Rengastustoimisto

Rengastustoimisto vastaa lintujen rengastustoiminnasta Suomessa. Se toimii Helsingissä ja on osa Luonnontieteellisen keskusmuseon organisaatiota. Vuonna 1926 Suomen rengastustoiminta siirrettiin Helsingin yliopiston eläintieteen museon vastuulle. Myöhemmin perustettiin erityinen Rengastustoimisto. Eläinmuseon remontin tieltä toimisto muutti väliaikaisesti Teollisuuskadulle Helsinkiin, mutta on palannut jälleen Eläinmuseolle. Rengastustoimistosta vastaa Luonnontieteellisen keskusmuseon Eläintieteen yksikön seurantatiimi, jonka vetäjänä toimii intendentti Jari Valkama. Tiimiin kuuluu myös tutkijoita ja museomestareita. Eurooppalaisten rengastustoimistojen yhteistyöelin ja toiminnan koordinoija on EURING, Euroopan rengastuskeskusten unioni. ==Lähteet== == Aiheesta muualla == * Lintujen rengastus Luonnontieteellisen keskusmuseon sivuilla * EURING Luokka:Ornitologia Luokka:Luonnontieteellinen keskusmuseo